คุณค่ะ เมื่อวันที่27มีค.ได้มีเลือดไหลมาทางช่องคลอดแบบกระปริกระปรอย สีเลือดเหมือนกับประจำเดือนค่ะไหลมาครั้งเดียวก็หยุดค่ะ และก็ได้มีไหลต่อในวันที่28มีค.-31มีค.แต่ในวันพวกนี้ได้มีเลือดไหลเยอะเหมือนประจำเดือนเลยค่ะ สีเลือดก็เหมือนประจำเดือนค่ะ ไหลมาเยอะเหมือนมีประจำเดือน แต่ในวันที่เลือดไหลไม่มีอาการปวดท้องเหมือนมีเมนเลยค่ะและก็วันที่9เม.ยตอนเย็นๆได้มีอาการตกขาวค่ะ เป็นสีขาวขุ้น และก็ประมาณ6โมงเย็นได้มีอาการปวดท้องล่างเหมือนประจำเดือนจะมาปวดแบบวิ่งไม่ได้เลยค่ะ ได้แค่เดินค่ะแบบนี้สาเหตุเกิดจากอะไรหรอค่ะ
สวัสดีค่ะ เลือดดังกล่าวมานี้เข้าใจว่าไม่ได้เป็นเลือดที่ออกตามรอบเดือน คือเป็นเลือดออกผิดปกติจากช่องคลอด ซึ่งมีสาเหตุได้หลายอย่าง ถ้าไม่ได้ตั้งครรภ์อาจเกิดจากเนื้องอกมดลูก/ปากมดลูก/รังไข่ อวัยวะภายในอุ้งเชิงกรานอักเสบ การติดเชื้อที่ช่องคลอดหรือปากมดลูก เป็นต้น หากเกี่ยวกับการตั้งครรภ์ อาจจะเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูก หรือเป็นผลข้างเคียงจากการใช้ยาคุมกำเนิด เป็นต้นโดยการเลือดออกนอกเหนือจากประจำเดือน เกิดจากความผิดปกติค่ะ ควรพบสูตินรีแพทย์เพื่อตรวจภายในและอัลตราซาวน์หน้าท้องเพื่อหาสาเหตุ หากเลือดออกมาก ปวดท้องมาก ซีด เพลีย ควรรีบไปเบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง